
	ZADEVA:
	Zakon o spremembi Zakona o spremembah in dopolnitvah Zakona o množičnem vrednotenju nepremičnin – predlog za obravnavo




1.	Predlog sklepa vlade

Na podlagi 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na seji dne … pod točko … sprejela naslednji:
 
S K L E P
 
1. Vlada Republike Slovenije je določila besedilo predloga Zakona o spremembi Zakona o spremembah in dopolnitvah Zakona o množičnem vrednotenju nepremičnin in ga pošlje v obravnavo in sprejetje Državnemu zboru Republike Slovenije.

2. Vlada nalaga Ministrstvu za demografijo, družino in socialne zadeve, da do konca leta 2026 pripravi akcijski načrt za zagotovitev pričetka uporabe podatkov iz evidence vrednotenja za potrebe ugotavljanja materialnega položaja v skladu z zakonom, ki ureja pravice iz javnih sredstev, in zakonom, ki ureja socialno varstvene prejemke, najkasneje do 31. januarja 2028.
 
                                                                                                             mag. Janja Garvas
                                                                                                             generalna sekretarka
 
Sklep prejmejo:
-         Državni zbor Republike Slovenije
-         Ministrstvo za finance
-         Ministrstvo za demografijo, družino in socialne zadeve
-         Ministrstvo za okolje in prostor
-         Ministrstvo za okolje in prostor – Geodetska uprava Republike Slovenije
-         Služba Vlade Republike Slovenije za zakonodajo
-         Generalni sekretariat Vlade Republike Slovenije

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

Predlagamo obravnavo in sprejem predloga zakona po nujnem postopku v skladu s prvim odstavkom 143. člena Poslovnika državnega zbora, da se preprečijo težko popravljive posledice za delovanje države. Centri za socialno delo odločajo o pravicah iz javnih sredstev in v teh postopkih ugotavljajo materialni položaj upravičencev (vključno z ugotavljanjem nepremičnega premoženja in njegove vrednosti). Za pravno varnost upravičencev je pomembno pravočasno odločanje o njihovih pravicah, kar bo v primeru, da se ta predlog ne obravnava po nujnem postopku, ogroženo. Obravnava po nujnem postopku omogoča, da bo zakon sprejet in uveljavljen pred 31. 7. 2026.  

3.	Osebe, odgovorne za strokovno pripravo in usklajenost gradiva

mag. Maja Hostnik Kališek, državna sekretarka, Ministrstvo za finance,
Andrej Štesl, državni sekretar, Ministrstvo za demografijo, družino in socialne zadeve,
Tomislav Nemec, državni sekretar, Ministrstvo za demografijo, družino in socialne zadeve,
mag. Tina Humar, generalna direktorica, Ministrstvo za finance,
Urška Repar Justin, v. d. generalnega direktorja Direktorata za socialne zadeve, Ministrstvo za demografijo, družino in socialne zadeve,
mag. Petra Istenič, vodja Sektorja za sistem obdavčitve dohodkov in premoženja, Ministrstvo za finance,
Tanja Rabič, podsekretarka, Sektor za sistem obdavčitve dohodkov in premoženja, Ministrstvo za finance.

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

- mag. Andrej Šircelj, minister za finance,
- mag. Maja Hostnik Kališek, državna sekretarka na ministrstvu za finance,
- Andrej Štesl, državni sekretar na ministrstvu za demografijo, družino in socialne zadeve,
- Tomislav Nemec, državni sekretar na ministrstvu za demografijo, družino in socialne zadeve,
- mag. Tina Humar, generalna direktorica Direktorata za sistem davčnih, carinskih in drugih javnih prihodkov, Ministrstvo za finance,
- Urška Repar Justin, v. d. generalnega direktorja Direktorata za socialne zadeve, Ministrstvo za demografijo, družino in socialne zadeve.

6.	Kratek povzetek gradiva

S predlogom Zakona o spremembi Zakona o spremembah in dopolnitvah Zakona o množičnem vrednotenju nepremičnin se predlaga sprememba prehodne določbe 18. člena Zakona o spremembah in dopolnitvah Zakona o množičnem vrednotenju nepremičnin (Uradni list RS, št. 100/24), ki se nanaša na uporabo podatkov o vrednosti nepremičnin na področju uveljavljanja pravic iz javnih sredstev. Predlaga se podaljšanje zakonsko določenega obdobja, v katerem se za potrebe ugotavljanja materialnega položaja vlagatelja in oseb, ki se upoštevajo poleg vlagatelja v skladu z zakonom, ki ureja pravice iz javnih sredstev, in z zakonom, ki ureja socialno varstvene prejemke, kot vrednost nepremičnega premoženja upošteva posplošena tržna vrednost, izračunana po metodologiji množičnega vrednotenja nepremičnin, kot je nepremičninam v registru nepremičnin določena na dan 26. marca 2020, in kot podatki o nepremičninah upoštevajo podatki, ki so za nepremičnine evidentirani v registru nepremičnin na dan 26. marca 2020, in sicer do 31. januarja 2028.
 

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	da



8.	Predstavitev ocene finančnih posledic

Ni podatka.

9.	Predstavitev sodelovanja z združenji občin

/

10.	Predstavitev sodelovanja javnosti

Predlog zakona je bil objavljen na spletnem naslovu:
https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=19137&lang=si

[bookmark: _Hlk174540785]Datum objave: 26. 6. 2026, javna obravnava je trajala do 30. 6. 2026.

Prejeto je bilo eno mnenje s predlogom za dodatno ureditev področja, ki ni bilo upoštevano ker presega cilj predlagane spremembe. 

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Mag. Andrej Šircelj
minister za finance

